**ДОКЛАД**

За осъществената читалищна дейност през 2020 г.
при НЧ „Н.Й.Вапцаров – 1907”, с. Разград

Във своята многовековна история нашия народ е създал забележителни паметници на културата непреходни ценности на славянската писменост, с които справедливо се гордее пред другите народи в света. Една от тези оригинални самобитни народни ценности са и народните читалища,неповторими културно-просветни средища –масови самодейни организации, които играят важна роля за издигането на родното ни съзнание и защита на нашата национална гордост и култура. Народните читалища са свързани с културното и просветно развитие на всички поколения от средата на 19 в. Читалището е самобитна Българска организация, създадено е да развива театрално-музикално и танцово изкуство, библиотечна и културно-просветна дейност.

На първо място трябва да отбележим работата в библиотеката, а тя е многократно по-сложна в сравнение с други институции, защото трябва не само да задоволява растящите нужди, но чрез книгата да помага в работата на своите читатели при осъществяване на техните цели и задачи. Не бива да се поставя въпроса за развитие на библиотеките чрез нарастване на библиотечния фонд, а за такова нарастване, което да е съзвучно на отговорното ни участие при повишаване на материалното и културно равнище на населението ни. Липсата на училище във селото ни играе важна роля за работата както в библиотечната така и в художествено-творческата дейност в читалището. Но въпреки всичко голям брой читатели от различна възраст посещават редовно библиотеката и вземат участие във културни мероприятия на читалището. Библиотечния фонд наброява 8225 бр. книги.

Читалищното огнище в Разград, гори повече от 100 години, който юбилей бе отбелязан г. с помощта на община Вълчедръм, а именно на кмета г-н И. Барзин и г-жа Корнелия Миланова, за което искрено им благодарим. Работата в НЧ ”Н.Й. Вапцаров -1907” през 2020 г. беше твърде динамична свързана е желанието ни да запазим народните традиции и обичаи, които заемат важно място в развитието на читалището. В читалището се провеждат редовно заседания на настоятелството, на които се вземат решения при организация на тържествата представени в културния календар. През 2020г. реализирахме разнообразни прояви и инициативи с културен характер, свързани с Християнския календар и официалните празници на България. А те са:

 - На 19.01.2020г. отпразнувахме Йордановден и Бабинден със съответните ритуали: Хвърляне на кръста, за които отец Кирил отслужи литургия за здраве и берекет на населеното място. И съответния ритуал за Бабинден.

- На 14.02.2020г. организирахме празненство, посветено на Деня на лозаря –Трифон Зарезан със съответния ритуал. По този повод Отец Кирил отслужи водосвет за здраве и благоденствие на селото.И конкурс за най- автентична носия.

Раздадени бяха и награди.

- На 01.03.2020г. празнувахме 1март и Баба Марта.Посетихме ОУ „Хр. Ботев”,с. Златия като по стара традиция вързахме на децата мартенички за здраве, а след това на тържеството и на всички участници , които ни уважиха с присъствието си.

- На 03.03.2020г. съвместно с кметството отбелязахме националния празник на България.

- На 08.03.2020г.организирахме тържество по случай Международния ден на жената-8ми Март.На всички присъстващи жени бе подарено цвете.Имаше и томбола и поздрави за многодетни майки.

Поради извънредната епидемична обстановка в страната относно Ковид 19, бяха преустановени всички културни мероприятия в читалището.

- 14.09.2020г.- Честване на 90 години юбилей на нашият писател, учител и краевед Васил Божинов в гр. Лом. Към поздравителния адрес се присъединиха и членовете на пенсионерски клуб „Здравец”, с пожелание за много здраве и дълголетие.

- 15.09.2020г. Бяхме поканени от директора г-н Цветан Борисов за откриване на първия учебен ден. Съвместно с кмета на село Ботево г-жа Патриция Цветанова поднесохме на учениците ученически пособия.

През годината в читалището редовно се провеждат заседания на читалищното настоятелство на които се разискват читалищни въпроси свързани с организацията на мероприятията отразени в културния календар, годишнини, юбилеи и други такива.Читалищното ръководство участва в бележити годишнини и културни мероприятия провеждани на територията на община Вълчедръм. Единствената цел, която стои пред читалищното настоятелство за предстоящата 2021 г. е да продължи и разшири читалищната дейност и запази ценните стари традиции, обреди и обичаи във връзка с развитието на културната дейност в селото.

 Изготвил: ……………

 Румяна Ефремова

/секретар/